**Heinz-Harald Frentzen** (nado o 18 de maio de 1967), tamén coñecido como 'HHF', é un piloto de carreiras profesional alemán retirado. Foi o subcampión no campionato do mundo de pilotos da fórmula un de 1997, pilotando para Williams.

Inicios
-------

Frentzen naceu o 18 de maio de 1967 na cidade de Alemaña Occidental de Mönchengladbach (Renania do Norte-Westfalia) fillo de Heinrich-Harald Frentzen, un empresario de pompas fúnebres alemán e a súa esposa española Angela. Ten dúas irmás, Sylvia, teóloga, Sonia, mestra e dúas medias irmás Samantha e Nicole-Nadine. A súa familia estaba conectada co automobilismo; o seu pai correu entre 1950 e 1957. Os pais de Frentzen se divorciaron cando tiña oito anos e o seu pai casou posteriormente cunha mexicana Araceli, mentres Angela regresou a España.

Frentzen comezou nos Kart aos doce anos de idade, despois de que o seu pai regaloulle o seu primeiro kart, e fixo uns inicios extraordinariamente acertados. En 1981, con catorce anos, Frentzen gañou o Campionato Alemán Júnior Kart. Dous anos máis tarde, Frentzen participou no CIK Asia Pacific Championships en Australia pilotando un Dino aínda que non terminou. En 1984, terminou en segundo lugar na clase 100cc. Financiado e apoiado polo seu pai, propietario dunha funeraria, quen tamén actuou tanto como xefe de equipo como de xefe mecánico.

En 1986, Frentzen pasou a competir nas series Fórmula Ford 2000 alemá. Logo de dúas tempadas na Fórmula Ford foi subcampión na serie en 1987, malia non participar en todas as carreiras. Frentzen progresou á Fórmula alemá Opel Lotus en 1988 no Equipo Júnior do expiloto de Fórmula Un Jochen Mass, quen quedara impresionado polas actuacións de Frentzen na Fórmula Ford. Frentzen foi campión da serie alemá no seu primeiro ano e o seu compañeiro de equipo Marco Werner terminou terceiro no campionato. Tamén participou na Fórmula Opel Lotus Euroseries, onde terminou 6º no campionato, con 56 puntos.

O seguinte paso foi o Campionato Alemán de Fórmula 3 en 1989, onde Frentzen competiu contra moitas futuras estrelas, incluíndo Michael Schumacher e Karl Wendlinger. Nese momento, houbo un grande apoio de Bernie Ecclestone para ter un piloto alemán no Campionato do Mundo de Fórmula Un, polo que o ONS (Oberste Nationale Sportkommission, comité nacional do automobilismo alemán) decidiu apoiar a Frentzen e Schumacher. O ONS ofertou unha recompensa dunha proba na Fórmula Un para o primeiro piloto que lograra unha vitoria nunha carreira de Fórmula 3. Gañou Schumacher, nunha polémica carreira en Zeltweg, Austria, na que Frentzen afirmou que Schumacher obrigouno a abandonar a pista. Con todo, Schumacher non obtivo a proba na Fórmula Un de todos os xeitos; Karl Wendlinger gañou o campionato alemán de Fórmula 3 e Frentzen converteuse en subcampión conxunto con Schumacher (os dous terminaron empatados a puntos).

En 1990, Frentzen incorporouse a serie fórmula 3000 Internacional pilotando para Eddie Jordan Racing xunto con Eddie Irvine. Frentzen terminou a tempada 16º no campionato, anotando 3 puntos. No mesmo ano, tamén participou no World Sports Prototype Championship pilotando un Mercedes-Benz C11 cun podio e seis puntos. En 1991, Frentzen continuou pilotando na Fórmula 3000 International para Vortex Motorsport e anotou cinco puntos.

Fórmula Un
----------

### Sauber (1994-1996)

Frentzen no GP de Francia de 2003
Na tempada 1994 de Fórmula 1, Peter Sauber ofreceulle ao alemán unha proba para a Fórmula 1 nun coche Sauber C13 con motor Mercedes-Benz, para ser compañeiro de equipo de Wendlinger. A súa actuación impresionou a Frank Williams, tanto que este lle ofreceu substituír o falecido Ayrton Senna en Williams trala morte do brasileiro, pero Frentzen decidiu seguir con Sauber, e as súas actuacións mantiveron o nivel do equipo despois de que Wendlinger sufrise varias feridas en Mónaco.

Na tempada 1995 de Fórmula 1, cos novos motores Ford, Frentzen conseguiu o seu primeiro podio e acabou noveno no Campionato de Pilotos. Con todo, na tempada 1996, a falta de fiabilidade do Sauber fixo que se retirase en moitas carreiras. Das súas actuacións naquel ano destaca que foi un dos catro pilotos que logrou acabar o Gran Premio de Mónaco de 1996, no que as fortes choivas fixeran acto de presenza.

### Williams (1997-1998)

A tempada 1997 debería ser a da explosión de Frentzen, dado que asinou co equipo Williams-Renault, que dominara a tempada anterior. Logrou a súa primeira vitoria no Gran Premio de San Marino, pero a tempada foi desalentadora para o piloto alemán, xa que pasou dunha atmosfera de equipo case *familiar* en Sauber a ter problemas con Patrick Head. Malia que se clasificaba ben, adoitaba perder posicións durante a carreira e quedar detrás do seu compañeiro de equipo Jacques Villeneuve. Na seguinte tempada, xa sen o motor Renault, Williams perdeu posicións con respecto a Ferrari e McLaren, sendo o mellor resultado de Frentzen un terceiro posto no Gran Premio de Australia, a primeira carreira da tempada.

### Jordan (1999-2001) e Prost (2001)

Na tempada de Fórmula 1 de 1999, Frentzen pasouse a Jordan-Honda, gozando da que probablemente sería a súa mellor tempada na Fórmula 1, con dúas vitorias nos Grandes Premios de Francia e Italia, acabando terceiro no mundial de pilotos. Co seu triunfo en Monza na décimo terceira cita pasou a ser o terceiro en discordia na loita polo mundial, colocándose a só dez puntos de Mika Häkkinen e a nove de Eddie Irvine. Na sesión de cualificación do Gran Premio de Europa de 1999, o alemán lograba a súa primeira pole do ano. Con todo, a metade da carreira viuse obrigado a abandonar debido a un problema eléctrico cando lideraba comodamente a proba, feito que sumado aos problemas clasificatorios en Malaisia quitáronlle calquera opción de alzarse co campionato. Sumou seis podios aquel ano. As tempadas 2000 e 2001 foron os escenarios dunha batalla co equipo British American Racing, ao que Honda comezou tamén a fornecer motores. Frentzen conseguiu dous podios no 2000, pero Jordan acabou igualmente por baixo de BAR no Campionato de Construtores. Frentzen abandonaría o equipo na tempada 2001, tras varias carreiras sen puntos, lesións e unha serie de retiradas, sendo substitudo por Jean Alesi. O alemán ocupou o lugar de Alesi na escudería Prost durante o resto da tempada.

### Arrows (2002) e Sauber (2002-2003)

Na tempada 2002, Frentzen participou en varias carreiras con Arrows ata a creba da escudaría. Puido participar con Sauber no Gran Premio dos Estados Unidos de 2002 substituíndo a Felipe Massa, acabando en décimo terceira posición. En 2003, foi piloto titular de Sauber xunto a Nick Heidfeld, logrando un terceiro posto no Gran Premio dos Estados Unidos.

Rexistro de carreiras
---------------------

### Traxectoria profesional

### Resultados completos na Fórmula 3000 International

(clave) (Carreiras en letra grosa indican pole position) (Carreiras en *itálica* indican volta rápida)

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | DC | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1990 | Eddie Jordan Racing | Reynard 90D | Mugen | DONRet | SILRet | PAURet | JER17 | MNZRet | PER5 | HOC6 | BRH7 | BIRRet | BUGRet | NOGNSC | 18º | 3 |
| 1991 | Vortex Motorsport | Lola T91/50 | Mugen | VALRet | PAURet | JER12 | MUG6 | PER5 | HOCNSC | BRH12 | SPA5 | BUGRet | NOGRet |  | 14º | 5 |

### Resultados completos na Fórmula 3000 xaponesa

(clave) (Carreiras en letra grosa indican pole position) (carreiras en *itálica* indican volta rápida)

| Anor | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | DC | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | Team Nova | Lola T92/50 | Mugen | SUZ | FUJ | MIN | SUZ | AUT | SUG | FUJ | FUJ | SUZ6 | FUJ7 | SUZ3 | 14º | 5 |
| 1993 | Team Nova | Lola T93/50 | Mugen | SUZRet | FUJRet | MINRet | SUZ8 | SUG14 | **FUJ**2 | *SUZ*10 | *FUJ*12 | SUZ5 |  |  | 9º | 8 |

### Resultados Completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Anor | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pos. | Pts. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1994 | Sauber Mercedes | Sauber C13 | Mercedes 2175B 3.5 V10 | BRARet | PAC5 | SMR7 | MONNTS | ESPRet | CANRet | FRA4 | GBR7 | ALERet | HUNRet | BELRet | ITARet | PORRet | EUR6 | XPN6 | AUS7 |  | 13º | 7 |
| 1995 | Red Bull Sauber Ford | Sauber C14 | Ford ECA Zetec-R 3.0 V8 | BRARet | ARX5 | SMR6 | ESP8 | MON6 | CANRet | FRA10 | GBR6 | ALERet | HUN5 | BEL4 | ITA3 | POR6 | EURRet | PAC7 | XPN8 | AUSRet | 9º | 15 |
| 1996 | Red Bull Sauber Ford | Sauber C15 | Ford JD Zetec-R 3.0 V10 | AUS8 | BRARet | ARXRet | EURRet | SMRRet | MON4 | ESP4 | CANRet | FRARet | GBR8 | ALE8 | HUNRet | BELRet | ITARet | POR7 | XPN6 |  | 12º | 7 |
| 1997 | Rothmans Williams Renault | Williams FW19 | Renault RS9 3.0 V10 | *AUS*8 | BRA9 | ARXRet | *SMR*1 | **MON**Ret | ESP8 | CAN4 | FRA2 | GBRRet | ALERet | *HUN*Ret | BEL3 | ITA3 | AUT3 | *LUX*3 | *XPN*2 | *EUR*6 | **2º** | **42** |
| 1998 | Winfield Williams | Williams FW20 | Mecachrome GC37-01 V10 | AUS3 | BRA5 | ARx9 | SMR5 | ESP8 | MONRet | CANRet | FRA15 | GBRRet | AUTRet | ALE9 | HUN5 | BEL4 | ITA7 | LUX5 | XPN5 |  | 7º | 17 |
| 1999 | Benson & Hedges Jordan | Jordan 199 | Mugen Honda MF-301 HD 3.0 V10 | AUS2 | BRA3 | SMRRet | MON4 | ESPRet | CAN11 | FRA1 | GBR4 | AUT4 | ALE3 | HUN4 | BEL3 | ITA1 | **EUR**Ret | MAL6 | XPN4 |  | **3º** | **54** |
| 2000 | Benson & Hedges Jordan | Jordan EJ10 | Mugen Honda MF-301 HD 3.0 V10 | AUSRet | BRA3 | SMRRet | GBR17 | ESP6 | EURRet | MON10 | CANRet | FRA7 | AUTRet |  |  |  |  |  |  |  | 9º | 11 |
| Jordan EJ10B | Mugen Honda MF-301 HE 3.0 V10 |  |  |  |  |  |  |  |  |  |  | ALERet | HUN6 | BEL6 | ITARet | USA3 | XPNRet | MALRet |
| 2001 | Benson & Hedges Jordan Honda | Jordan EJ11 | Honda RA001E 3.0 V10 | AUS5 | MAL4 | BRA11 | SMR6 | ESPRet | AUTRet | MONRet | CAN | EURRet | FRA8 | GBR7 | ALE |  |  |  |  |  | 13º | 6 |
| Prost Acer | Prost AP04 | Acer 3.0 V10 |  |  |  |  |  |  |  |  |  |  |  |  | HUNRet | BEL9 | ITARet | USA10 | XPN12 |
| 2002 | Orange Arrows | Arrows A23 | Cosworth CR-3 3.0 V10 | AUSDSC | MAL11 | BRARet | SMRRet | ESP6 | AUT11 | MON6 | CAN13 | EUR13 | GBRRet | FRANSC | ALERet | HUN | BEL | ITA |  |  | 18º | 2 |
| Sauber Petronas | Sauber C21 | Petronas 02A 3.0 V10 |  |  |  |  |  |  |  |  |  |  |  |  |  |  |  | USA13 | XPN |
| 2003 | Sauber Petronas | Sauber C22 | Petronas 03A 3.0 V10 | AUS6 | MAL9 | BRA5 | SMR11 | ESPRet | AUTNTS | MONRet | CANRet | EUR9 | FRA12 | GBR12 | ALERet | HUNRet | ITA13 | USA3 | XPNRet |  | 11º | 13 |

### Resultados completos no DTM

(clave)

| ano | Equipo | Coche | 1 | 2 | 3 | 4 | 5 | 6 | 7 | 8 | 9 | 10 | 11 | Pos | Puntos |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | OPC Team Holzer | Opel Vectra GTS V8 2004 | HOC11 | EST12 | ADR12 | LAURet | NORRet | SHA7‡ | NÜRRet | OSC14 | ZANRet | BRN6 | HOC12 | 14º | 3 |
| 2005 | OPC Team Holzer | Opel Vectra GTS V8 2005 | HOCRet | LAU14 | SPA15 | BRN3 | OSC14 | NOR6 | NÜR12 | ZAN3 | LAU7 | ISTRet | HOC18 | 8º | 17 |
| 2006 | Abt Sportsline | Audi A4 DTM 2006 | HOC3 | LAU13 | OSC4 | BRA17 | NOR11 | NÜR6 | ZAN5 | CAT3 | BUG10 | **HOC**14 |  | 7º | 24 |

‡ Unha carreira fóra de campionato disputouse en 2004 nas rúas de Shanghai, China.

### Resultados Completos nas 24 Horas de Le Mans

| Ano | Equipo | Co-Pilotos | Coche | Clase | voltas | Pos. xeral | Pos. clase |
| --- | --- | --- | --- | --- | --- | --- | --- |
| 1992 | Países Baixos Euro Racing | Países Baixos Charles Zwolsman, Sr. Shunji Kasuya | Lola T92/10-Judd | C1 | 271 | 13º | 6º |
| 2008 |  Aston Martin Racing | Italia Andrea PicciniAustria Karl Wendlinger | Aston Martin DBR9 | GT1 | 339 | 16º | 4º |

Notas
-----

1. ↑  von Lorentz, Frank (4 de abril de 2004). "Ein Mädchen gibt Vollgas" [A girl goes full throttle] (en German). Die Welt. Consultado o 22 de outubro de 2014.
2. ↑  "Frentzen: The man behind the wheel". *BBC Sport*. British Broadcasting Corporation. 25 de xullo de 2001. Consultado o 22 de outubro de 2014.
3. ↑  Phillips, Sean (10 de decembro de 2013). "The 1983 CIK Asia Pacific Championships". KartSportNews.com. Consultado o 22 de outubro de 2014.
4. ↑  Вице Чемпионы формулы 1: Хайнц-Харальд Френтцен [Vice champion of Formula 1: Heinz-Harald Frentzen] (en Russian). avtosport.com. Arquivado dende o orixinal o 02 de abril de 2014. Consultado o 23 de outubro de 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Heinz-Harald Frentzen Modificar a ligazón no Wikidata*** |

### Ligazóns externas

* Páxina oficial
* Hybrid Racing AG Official website

|  |  |
| --- | --- |
| Control de autoridades | 
* Wd: Q76720
* WorldCat
* VIAF: 45112139
* BNB: ID
* FAST: 420850
* GND: 119453444
* IMDb: nm1571055
* ISNI: 0000000091795339
* LCCN: n98067102
* MusicBrainz: ID
* Munzinger: 01000003875
* DriverDB: heinz-harald-frentzen
* RacingReference: Heinz-Harald\_Frentzen

 |